Nic er 18 år og er ved at færdiggøre High School og forbereder sig på at starte på College. På overfladen er han en helt almindelig dreng, men i hemmelighed har Nic eksperimenteret med stoffer siden han var 12 år, og da han prøver methaamfetamin for første gang, går Nic på kort tid fra at være teenager til dybt afhængig stofmisbruger. Hans far, David er rådvild og må konfrontere sin egen del af ansvaret i sønnens misbrug og starter en sej kamp sammen med sin søn for at finde en vej ud af mørket. Oscarnominerede Steve Carell (The Big Short, Foxcathter) og Timothée Chalamet (Call Me by Your Name, Lady Bird) spiller far og søn i en hudløs ærlig skildring af afhængighedens dybe afgrund og hvordan det påvirker en hel familie. Filmen er baseret på biografierne” Beautiful Boy” af David Sheff og” Tweak: Growing Up on Metahmphetamines” af Nic Sheff og instrueret af Felix van Groeningen (The Broken Circle Breakdown).